Revolver d'ordonnance modèle 1873

KinnigBro orin DoareRevolverMont en-droPlatinenn un-ober / daou-oberMunision11 mm modèle 1873ProduerManufacture d'Armes de Saint-ÉtienneMare produiñ1873-1886Niver produet388.105Mare servij1873 - bloavezhioù 1940 (Bro-C'hall)Perzhioù teknikelMas (hep kartouchenn)1,22 kgHirder242 mmHirder ar c'hanol115 mmEndalc'hTaboulin 6 tennLezennRummad e Bro-C'hallB
Ar revolver d'ordonnance modèle 1873, anvet ivez Chalmot-Delvigne diwar anvioù e ijinourien, a voe revolver standart an arme c'hall eus 1873 betek ar bloavezhioù 1890, pa voe kemeret e blas gant ar revolver Modèle 1892. Servijout a reas e gwirionez betek an Eil Brezel-bed e strolladoù 'zo eus an arme. Produet e veze gant ar Manufacture d'Armes de Saint-Étienne.

 Istor ha teknik 
Goude ar brezel kollet a-enep Prusia (1870-1871) e tivizas Frañs reneveziñ hec'h armoù standart. Goude amprouennoù e 1871-1872 e voe choazet e miz C'hwevrer 1873 ur revolver savet e Belgia gant an embregerezh Pirlot Frères hag ijinet gant Jean Chamelot hag Henri-Gustave Delvigne. Ur blatinenn un-ober ha daou-ober en doa, hag un daboulin ennañ kambroù evit 6 kartouchenn poultr du er c'halibr 11 mm. 
kleiz|thumb|248x248px|Ur soudard gall pourvezet evit "naetaat" trañcheennoù e 1915 pe 1916. Ouzhpenn ar revolver Chamelot-Delvigne ez eus gantañ ur vadalenn hag ur maskl enep gazoù kentidik, da lavaret eo tammoù lien soubet e produioù kimiek ha lunedoù.
Ouzhpenn 388.000 skouerenn eus an arm a voe produet etre 1873 ha 1886 gant ar MAS e Saint-Étienne JAUBERT Quentin, Le Revolver d'ordonnance Français modèle 1873 (lennet d'ar 27/12/2024). Daou adstumm nes a gaver : 

 ar 1873 M, urzhiet da 13.188 skouerenn gant ar Morlu e 1877, kambret evit ar munision 12 mm implijet gantañ Revolver Mle 1873 M, Arme et passion (lennet d'ar 27/12/2024).
 ar 1874, ur stumm skañvaet ha berroc'h evit an ofiserien Revolver Mle 1874, Arme et passion (lennet d'ar 27/12/2024).

 Implij 
Brudet e oa an arm evit bezañ fiziapl ha savet mat, met mankout a rae galloud d'e vunision 11 mm. Ur mouchouer kelenn (niverenn 1bis) a voe savet evit deskiñ ar soudarded war e zornata hag e gempenn, Daoust dezhañ bezañ kemeret e blas en arme c'hall adalek 1892 gant ur revolver all, ar Modèle 1873 a chomas implijet e-pad ar Brezel-bed Kentañ. Daoust d'e gartouchenn giz-kozh hag abalamour d'ar mank a armoù e voe roet da soudarded 'zo er c'hanolierezh hag er pourveziñ e 1940 c'hoazh. Goude an Eil Brezel-bed e servijas c'hoazh e trevadennoù Frañs 'zo Le revolver de 11 mm modèle 1873, Armement réglementaire français (lennet d'ar 27/12/2024) hag e servijoù gall evel an Eaux et Forêts er bloavezhioù 1950.

 Levrlennadur 
  BASTIÉ Jean-Pierre, Le revolver Chamelot-Delvigne, Crépin-Leblond, 2018, 268 p., ISBN 9782703004424

 Liammoù diavaez 
  Le Revolver d'ordonnance Français modèle 1873, ul lec'hienn savet gant ar Gall Quentin Joubert war an arm hag e stummoù deveret

 Daveennoù 

Rummad:Revolverioù
Rummad:Armoù Bro-C'hall
Rummad:Armoù ar Brezel-bed Kentañ
Rummad:Armoù an Eil Brezel-bed